|  |
| --- |
|  |
| **Република Србија** |
| **Аутономна Покрајина Војводина** |
| **Општина Нови Кнежевац** |
| Председник општине |
| Број: II-08-1 |
| Дана: 20.07.2022. године |
| 23330 Нови Кнежевац • Краља Петра I Карађорђевића бр.1 |
| ПИБ: 101460424 • матични број: 08385327 |
| телефон: (0230) 82-055 • fax: (0230) 82-076 |
| [www.noviknezevac.rs](http://www.noviknezevac.rs/) |

На основу члана 65. Статута општине Нови Кнежевац („Сл.лист општине Нови Кнежевац“, број 12/20008, 11/2010 и 6/2013), и члана 9. Правилника о начину, поступку и критеријумима за доделу средстава црквама и верским заједницама које делују на територији општине Нови Кнежевац („Сл.лист општине Нови Кнежевац“, број 3/2014), председник општине Нови Кнежевац, дана 20.07.2022 године расписује

**ЈАВНИ КОНКУРС**

**ЗА ДОДЕЛУ СРЕДСТАВА ЗА СУФИНАНСИРАЊЕ ПРОЈЕКАТА ЦРКАВА И ВЕРСКИХ ЗАЈЕДНИЦА КОЈЕ ДЕЛУЈУ НА ТЕРИТОРИЈИ ОПШТИНЕ НОВИ КНЕЖЕВАЦ ИЗ БУЏЕТА ОПШТИНЕ НОВИ КНЕЖЕВАЦ У 2022.ГОДИНИ**

1. Право подношења пријаве на јавни конкурс за доделу средстава ради суфинансирања пројеката цркава и верских заједница имају цркве и верске заједнице које су Законом одређене као традиционалне, а делују на територији општине Нови Кнежевац.
2. Укупан износ средстава намењених за финансирање пројеката цркава и верских заједница из буџета општине Нови Кнежевац у 2022. години износи **2.000.000,00** динара.
3. Средства се распоређују за обављање грађевинске, добротворне и научне делатности овлашћених субјеката, а нарочито за:

* Инвестиционе радове на црквеним објектима,
* Обнову постојећих црквених објеката који су без обнове дуже времена преко 10 и више година, а посебно црквених објеката који су споменици културе,
* Обнову парохијских домова и верских објеката-споменика
* Уређење и ревитализацију простора верских гробаља,
* Изградњу и обнову капела на гробљима,
* Изградњу нових и обнову пропалих торњева и звоника,
* Обнову икона, верских и сакралних предмета,
* Стављање нових фасада и кречење црквених објеката
* Обнову крова који прокишњава,
* Санирање влаге на црквеним зидовима,
* Обнову пропалих ограда око цркве,
* Трошкове стручних услуга који су настали у поступку враћања имовине црквама и верским заједницама,
* Организовање традиционалних годишњица који су посвећени имену које црква носи,
* Организовање црквених манифестација.

1. Пријава на конкурс подноси се Комисији за доделу средстава црквама и верским заједницама на обрасцу „Пријава на Конкурс за доделу средстава ради суфинансирања пројеката цркава и верских заједница“ (Образац број 1.)

Уз пријаву, обавезно је приложити:

* Доказ о подносиоцу пријаве: извод из регистра у којем је субјект регистрован
* Преглед основних података о подносиоцу пријаве (историјат, опис делатности и сл.), сачињен од стране подносиоца пријаве и
* Детаљан опис пројекта за чије суфинансирање се подноси пријава

Цркве и верске заједнице могу учествовати на Конкурсу за доделу средстава са највише три пројекта.

1. Црква, односно верска заједница којој су пренета средства дужна је да наменски користи средства добијена из буџета општине, а набавку добара, услуга или радова у оквиру тих средства мора вршити у складу са прописима којим се уређују јавне набавке.

Ненаменско трошење средстава има за последицу повраћај средстава и неодобравање средстава у наредној години.

1. Пријаве се подносе у затвореној коверти на адресу: Општина Нови Кнежевац (са назнаком: „Јавни конкурс за доделу средстава ради суфинансирања пројеката цркава и верских заједница“) Краља Петра I Карађорђевића број 1, 23330 Нови Кнежевац, поштом или предајом на писарници Општинске управе.
2. Конкурсна документација се може преузети на званичном сајту општине Нови Кнежевац [www.noviknezevac.rs](http://www.noviknezevac.rs)
3. Јавни конкурс се објављује у „Службеном листу општине Нови Кнежевац“ и на званичној интернет презентацији општине Нови Кнежевац.
4. Обавештење средствима јавног информисања о расписаном и објављеном конкурсу прослеђује Општинска управа.

**Непотпуне и неблаговремене пријаве Комисија неће узети у разматрање.**

**Рок за подношење пријава је 26.07.2022. године.**

Додатне информације се могу добити у згради општине Нови Кнежевац у улици Петра I Карађорђевића број 1 или на телефон 82-055 локал 171, Радивој Ћирић.

Председник општине Нови Кнежевац

др Радован Уверић с.р.